வி. நவரத்தினம்
{{Infobox MP
 | honorific-prefix =
 | name = வி. நவரத்தினம்&lt;br/&gt;Vaithianathan Navaratnam
 | honorific-suffix = &lt;br&gt;&lt;small&gt;[[இலங்கை நாடாளுமன்றம்|நாஉ]]&lt;/small&gt;
 | image = Vnavaratnam.jpg
 | imagesize = 125px
 | constituency_MP1 = [[ஊர்காவற்துறை தேர்தல் தொகுதி|ஊர்காவற்துறை]]
 | parliament = இலங்கை
 | majority1 = 
 | predecessor1 = வி. ஏ. கந்தையா, [[இலங்கைத் தமிழரசுக் கட்சி|இதக]]
 | successor1 = [[கா. பொ. இரத்தினம்]], [[இலங்கைத் தமிழரசுக் கட்சி|இதக]]
 | term_start1 = 1963
 | term_end1 = 1970
 | birth_date = {{birth date|1909|10|18}}
 | birth_place = கரம்பொன், [[ஊர்காவற்துறை]], [[இலங்கை]]
 | death_date = {{death date and age|2006|12|22|1909|10|18}}
 | death_place = [[மொன்ட்ரியால்]], [[கனடா]]
 | nationality = 
 | religion = [[சைவ சமயம்]]
 | spouse = பரமேசுவரி
 | children     = சந்திரமோகன்&lt;br&gt;ஜெகன்&lt;br&gt;ஜெகன்மோகன்&lt;br&gt;ராஜ்மோகன்&lt;br&gt;சியாமளா&lt;br&gt;பாலமோகன்
 | party = [[இலங்கைத் தமிழரசுக் கட்சி|இதக]]
 | otherparty = 
 | profession = வழக்கறிஞர்
 | alma_mater  = [[ஆனந்தா கல்லூரி]]&lt;br&gt;[[இலங்கை சட்டக் கல்லூரி]]
 | website = 
 }}
 '''வி. நவரத்தினம்''' ([[அக்டோபர் 18]], [[1910]] - [[டிசம்பர் 22]], [[2006]]) [[இலங்கைத் தமிழரசுக் கட்சி]]யின் மூத்த தலைவர். [[தமிழ்]], [[ஆங்கிலம்]], [[சமஸ்கிருதம்]], [[பாளி]], [[இலத்தீன்]], [[சிங்களம்]] ஆகிய மொழிகளில் புலமை பெற்ற ஒரு மொழியியலாளர்.
 
 ==வாழ்க்கைக் குறிப்பு==
 [[யாழ்ப்பாணம்]] [[லைடன் தீவு|லைடன் தீவில்]] [[கரம்பொன்|கரம்பனில்]] வைத்தியநாதன் தம்பதிகளுக்குப் பிறந்த நவரத்தினம், இலங்கை சட்டக் கல்லூரியில் சட்டக்கல்வி பயின்று 58 ஆண்டுகாலம் சட்டத்தரணியாகப் பணியாற்றினார்.
 
 ==தமிழரசுக்கட்சியில் இணைதல்==
 [[1948]] இல் [[இலங்கை]] சுதந்திரம் பெற்ற பின் இந்திய வம்சாவளித் தமிழர்களின் பிரஜாவுரிமைப் பதிவுச் சட்டத்தை எதிர்த்ததால் [[அகில இலங்கைத் தமிழ்க் காங்கிரஸ்|தமிழ்க் காங்கிரஸ்]] கட்சியிலிருந்து வெளியேறிய தந்தை [[எஸ். ஜே. வி. செல்வநாயகம்|செல்வநாயகத்துடன்]] இணைந்து [[1947]] [[டிசம்பர் 17]] இல் தமிழரசுக் கட்சி உருவாகுவதற்கு தோள் கொடுத்தவர் நவரத்தினம். அக்கட்சியின் இணைப் பொதுச் செயலாளராகப் பதவி வகித்தவர். [[1952]] பொதுத் தேர்தலில் ஊர்காவற்றுறைத் தொகுதி சார்பில் போட்டியிட்டுத் தோல்வியடைந்தார்.
 
 [[1956]] இல் [[தனிச் சிங்களச் சட்டம்]] அறிமுகப்படுத்தப்பட்ட போது காலி முகத்திடலில் இடம்பெற்ற சத்தியாக்கிரகப் போராட்டத்திற்கான ஆலோசனைத் திட்டத்தைத் தீட்டி வழிநடத்தினார். [[பண்டாரநாயக்க செல்வநாயகம் ஒப்பந்தம், 1957|பண்டா - செல்வா ஒப்பந்தம்]] தொடர்பாக முக்கிய பங்காற்றினார்.
 
 ==தமிழரசுக்கட்சியிலிருந்து வெளியேற்றம்==
 [[ஊர்காவற்றுறை]] தொகுதியில் [[1965]] தேர்தலில் இலங்கைத் தமிழரசுக் கட்சியின் சார்பில் போட்டியிட்டு வெற்றி பெற்றார். [[1967]] இல் தமிழரசுக் கட்சி தேசிய அரசில் அங்கம் வகித்தது. அச்சமயம் [[சிறிமா-சாஸ்திரி ஒப்பந்தம்|சிறிமாவோ - சாஸ்திரி ஒப்பந்த]] மசோதா ([[டட்லி சேனநாயக்கா|டட்லி]] அரசில்) பாராளுமன்றத்தில் கொண்டு வரப்பட்டது. அதனைக் கடுமையாக எதிர்த்து வாக்களித்ததுடன், அடையாள அட்டை அமுலாக்கச் சட்டத்தையும் தீவிரமாக எதிர்த்தார். அதனால், கட்சியிலிருந்து அவர் வெளியேற்றப்பட்டார். தேசிய அரசில் தமிழரசுக்கட்சி இணையக் கூடாதெனவும் அமைச்சுப் பதவியை ஏற்கக் கூடாதெனவும் எதிரணியிலிருந்து நிபந்தனையுடன் ஆதரவு வழங்கலாமென வாதிட்டமையே அவர் கட்சியிலிருந்து வெளியேற்றப்பட காரணமாக அமைந்தது.
 
 ==தமிழர் சுயாட்சிக் கழகத்தை ஆரம்பித்தல்==
 தமிழரசுக்கட்சியிலிருந்து வெறியேறிய நவரத்தினம் தமிழ் ஈழக் கோரிக்கையின் கருவூலமான ''தமிழர் சுயாட்சிக் கழகத்தை'' [[1969]] [[ஆகஸ்ட் 27]] இல் ஆரம்பித்தார். அவருடன் செனட்டர் மாணிக்கம், சிவானந்தசுந்தரம், சட்டத்தரணிகள் கோடீஸ்வரன், [[என். ஸ்ரீகாந்தா]] ஆகியோரும் அவருடன் இணைந்து கொண்டனர். தனித் தமிழ் அரசு அமைக்க இளைஞர்கள் போராட முன்வர வேண்டும் என்று அழைப்பு விடுத்தார். [[1970]], [[1977]] தேர்தல்களில் ஊர்காவற்றுறை தொகுதியில் தமிழரசுக் கட்சியின் பண்டிதர் [[கா. பொ. இரத்தினம்]] அவர்களுக்கெதிராக சுயேட்சையாகப் போட்டியிட்டுத் தோல்வி கண்டார்.
 
 ==இயற்றிய நூற்கள்==
 * ''இலங்கை பிரச்சனைகளுக்கு முகம் கொடுக்கிறது'' ([[1956]])
 * ''தமிழ்த் தேசியத்தின் எழுச்சி'' ([[1995]])
 * ''திருவெம்பாவை'' ([[2004]])
 * ''தமிழர் பூர்வீக சரித்திரம்'' (ஆங்கிலம், [[2004]])
 
 ==மறைவு==
 [[கனடா]]வின் [[கியூபெக்]] மாகாணத்தில் உள்ள [[மொன்றியல்]] நகரில் டிசம்பர் 22, 2006 வெள்ளிக்கிழமை மாலை 4.10 மணி அளவில் தமது 97வது வயதில் காலமானார்.
 
 ==நாட்டுப்பற்றாளர் விருது==
 வி. நவரத்தினத்துக்கு [[தமிழீழ விடுதலைப் புலிகள்]] [[நாட்டுப்பற்றாளர் விருது]] வழங்கி கெளரவித்துள்ளனர்&lt;ref&gt;[http://www.tamilnet.com/art.html?catid=13&amp;artid=20719 வி.நவரத்தினத்துக்கு புலிகள் &quot;நாட்டுப்பற்றாளர்&quot; விருது வழங்கி கெளரவம் (தமிழ்நெட்)]&lt;/ref&gt;.
 
 ==வெளியிட்ட நூற்கள்==
 * ''இலங்கைப் பிரச்சனைகளுக்கு முகம் கொடுக்கிறது'' ([[1956]])
 * ''தமிழ்த் தேசியத்தின் எழுச்சி'' ([[1995]])
 
 ==அடிக்குறிப்புகள்==
 &lt;references/&gt;
 ==வெளி இணைப்புக்கள்==
 * [http://www.eelampage.com/?cn=30213 இலங்கை தமிழரசுக் கட்சியின் மூத்த தலைவர் வி.நவரத்தினம் காலமானார் (புதினம்)] {{Webarchive|url=https://web.archive.org/web/20061225040108/http://www.eelampage.com/?cn=30213 |date=2006-12-25 }}
 * [http://www.tamilnet.com/art.html?catid=79&amp;artid=16023 Doyen of FP, uncompromising on Tamil National question (Tamilnet)]
 * [http://www.tamilnet.com/art.html?catid=79&amp;artid=20700 1972 Sri Lanka Constitution illegal - Navaratnam]
 * [http://www.thinakkural.com/news/2006/12/24/importantnews_page17941.htm நவரத்தினம் காலமானார் (தினக்குரல்)] {{Webarchive|url=https://web.archive.org/web/20070118024631/http://www.thinakkural.com/news/2006/12/24/importantnews_page17941.htm |date=2007-01-18 }}
 * [http://www.eelampage.com/?cn=30238 வி.நவரத்தினத்துக்கு &quot;நாட்டுப்பற்றாளர்&quot; விருது வழங்கி கெளரவம் (புதினம்)] {{Webarchive|url=https://web.archive.org/web/20070102230520/http://www.eelampage.com/?cn=30238 |date=2007-01-02 }}
 
 [[பகுப்பு:இலங்கைத் தமிழ் அரசியல்வாதிகள்]]
 [[பகுப்பு:ஈழத்து எழுத்தாளர்கள்]]
 [[பகுப்பு:கனடிய இலங்கைத் தமிழ் வம்சாவளி மக்கள்]]
 [[பகுப்பு:1910 பிறப்புகள்]]
 [[பகுப்பு:2006 இறப்புகள்]]
 [[பகுப்பு:இலங்கையின் 6வது நாடாளுமன்ற உறுப்பினர்கள்]]
 [[பகுப்பு:யாழ்ப்பாணத்து நபர்கள்]]
 [[பகுப்பு:இலங்கைத் தமிழரசுக் கட்சி அரசியல்வாதிகள்]]
 [[பகுப்பு:இருபதாம் நூற்றாண்டு இலங்கை அரசியல்வாதிகள்]]